Bangarori daban-daban a Hong Kong na goyon-bayan matakan da gwamnatin kasar Sin ta dauka kan Amurka
2019-12-03 21:26:06 cri
Bangarori daban-daban a Hong Kong sun bayyana goyon-bayansu ga matakan da gwamnatin kasar Sin ta dauka na garkama takunkumi kan wasu kungiyoyin Amurka da ba na gwamnati ba, wadanda suka aikata munanan laifuka a rikicin Hong Kong.
Dan majalisar wakilan jama'ar kasar Sin a yankin Hong Kong, kana shugaban majalisar kungiyar New Territories Association of Societies, Chen Yong, ya bayyana cewa Amurka na kara yin shisshigi cikin harkokin cikin gidan kasar Sin, gami da hura wutar rikici a Hong Kong, abun da ya kamata a maida martani a kanta, tare kuma da nacewa ga kiyaye kwanciyar hankali da bunkasuwa a yankin, da kiyaye ikon kasa da tsaro gami da ci gaban kasar baki daya.
Shi ma a nasa bangaren, dan majalisar kafa dokokin yankin Hong Kong Lu Songxiong ya ce, Amurka kasa ce dake nuna rashin adalci da gaskiya. Gwamnatin kasar Sin ta dauki matakan ne yadda ya kamata, kuma idan Amurka na son kare moriyar jarinta a Hong Kong, ya zama tilas ta daina irin wannan aika-aika.(Murtala Zhang)
v Kasar Sin ta gayyaci jakadan Amurka dake Beijing 2019-11-28 20:02:16
v Kasar Sin da al'ummar Sinawa suna adawa da dokar kare hakkin bil Adama da Demikoradiya ta Hong Kong da Amurka ta sanyawa hannu 2019-11-28 19:54:56
v Sin ta jaddada kin amincewa da zartas da kudurin dokar Amurka da ya shafi yankin Hong Kong 2019-11-28 10:46:00
v Hong Kong ya karbi baki mafi karanta cikin shekaru 16 sakamakon tashe tashen hankula dake aukuwa 2019-11-28 10:43:14